Video: Bob Dylan ontvang Nobelprys vir LetterkundeBob Dylan in vroeër jare (Foto: Facebook) Die Koninklike Sweedse Akademie vir Wetenskap het Donderdag die Nobelprys vir Letterkunde aan die legendariese Amerikaanse sanger Bob Dylan toegeken. Dylan het die prys ontvang vir sy bydrae tot “nuwe poëtiese uitdrukkings binne die Amerikaanse liedjietradisie”. Hy is die 259ste Amerikaner, uit alle kategorieë, wat dié prys ontvang, maar is die eerste Amerikaner om die Nobelprys vir Literatuur te ontvang sedert Toni Morrison dit in 1993 ontvang het. Dylan, oftewel Robert Allen Zimmerman, is in 1941 in Minnesota in Amerika gebore en het sy sangloopbaan in 1959, op 18-jarige ouderdom, begin. Hy het sy eerste platekontrak in 1961 geteken en het sedertdien ŉ gerekende musikant geword. Die sanger het 37 studio-albums, 11 lewendige-opname-albums en 31 samestelling-albums vrygestel. Benewens dié albums, het 58 van sy enkelsnitte die lig gesien. Dylan toer ook sedert 1980 wêreldwyd as deel van sy “Never-Ending tour”. Lees alle vorige berigte oor die Nobelprys op Maroela Media. Bron: Nobelprys Bob Dylan soos hy vandag lyk (Foto: Facebook)